"Ennio. Maestro" on Giuseppe Tornatore kummardus oma kaasmaalasele ja sõbrale, 2020. aastal meie seast lahkunud Ennio Morriconele, kes on kirjutanud muusika ligemale 500 filmile.
#000006
Viis aastat tehtud väga põhjaliku linateose keskmes on kahe sõbra südamlik ja avameelne vestlus, mis sai teoks natuke enne maestro surma ja mida täiendavad arvukad muusika-, arhiivi- ja intervjuukatked, rääkijateks filmi- ja muusikamaailma suurkujud alates Clint Eastwoodist ja Quentin Tarantinost ning lõpetades Bruce Springsteeni ja Hans Zimmeriga.
#000007
Kolmapäeval, 4. jaanuaril kell 18 Kumu auditooriumis linastuva filmi juhatab sisse helilooja Tõnu Kõrvits, kes võitis viimasel Pimedate Ööde filmifestivalil parima filmimuusika auhinna.
#000008
90-aastane Hollandi arhitekt Herman Hertzberger jälgib Patrick Minksi ja Jaap Veldhoeni filmis "Tark ei torma" (The Proof of the Pudding) murelikult, mis saab tema kõige tuntumast ehitisest, 1972. aastal valminud strukturalistlikust Centraal Beheeri büroohoonest, kui see hüljatud maja on ärkamas uuele elule. Kui palju arvestatakse renoveerimisel arhitekti algset ideed?
#000010
Kopenhaagenit peetakse üheks kõige elamisväärsemaks, kaasavamaks ja loomingulisemaks linnaks maailmas, aga mis on selle tõeline hind ja kes lõikab sellest suurimat kasu? "Maailma parim" (Best in the World) on üllatav ja murettekitav hoiatusfilm Taani dokumentalistilt Hans Christian Postilt.
#000014
Milline filmisõber ei teaks Roy Anderssoni? Nüüd saame esimest korda heita pilgu selle salapärase Rootsi režissööri loomingulisse kööki, kui ta väntab parasjagu oma filmi "Lõputusest", millest kujuneb üks suur kannatuste rada. Oma portreefilmis "Inimeseks olemisest. Roy Andersson" (Being A Human Person) pääseb Briti režissöör Fred Scott järgmisel aastal 80. sünnipäeva tähistavale vanameistrile väga lähedale, jäädvustades mitte ainult tema hiilgust, vaid ka nõrkushetki.
#000015
Ukraina režissöör Ihor Ivanko avastab oma vanaisa, ühe Ukraina tuntuma filmioperaatori Leonid Burlaka fotoarhiivi. Leonid põeb Alzheimerit ja tema mälu on kustumas. Vanade fotode kaudu ei avane mitte ainult vanaisa põnev elu, vaid ka terve Ukraina 1960–1970ndate filmiajalugu, mille mälu seisab sama õrnadel jalgadel nagu Leonidilgi. "Habras mälu" (Крихка Пам'ять) on üks aasta olulisemaid Ukraina dokumentaalfilme.
#000017
Kunstnik Epp Margna paneb regilaulud lõuendile
#000031
Suri filosoof ja literaat Ülo Matjus
#000036
Galerii: Vanemuine saatis aasta ära traditsioonilise aastalõpuballiga
#000052
Galerii: Riho Sibula ärasaatmine Jaani kirikus
#000053